Nova Sericae et Indiae
أخبار الصين والهند (ʿAḫbār al-Ṣīn wa'l-Hind), scilicet "Nova Sericae et Indiae", est liber peregrinationum a mercatore Sulaiman al-Tajir medio saeculo IX Arabice scriptus, qui ab urbe Siraf natali ad Quancheum navigavit et inde ad Basram et Bagdatum reditus est. Hic liber, primus omnium fontium occidentalium, de infusione theae, videlicet foliorum Camelliae sinensis, nuntiat: Inter mercaturas Sericae profusas, rex Sinensis vectigalia imponit in salem atque in herbam quandam siccatam quae ex aqua calida sorbetur. Haec herba ubique in urbibus reditu maximo venditatur. Appellatur sāḫ; foliis prodigalior est quam medicago et paulo odoratior, sed gustu amara. Aqua ebullitur et in folia funditur: potio sic confecta contra omnes invaletudines efficit.